Մարտի 1-2-ի դեպքերն ուսումնասիրող Ազգային ժողովի ժամանակավոր հանձնաժողովի ղեկավար, պատգամավոր Սամվել Նիկոյանը, «Առավոտ»-ին տված հարցազրույցում անդրադառնալով Եվրախորհրդի Խորհրդարանական վեհաժողովում Հայաստանի պատվիրակությանը ձայնի իրավունքից զրկելու հնարավորությանը, ասել է. - «Անկեղծ ասած, դա ինձ քիչ է հետաքրքրում, որովհետեւ յուրաքանչյուր մարդ պետք է անի իր գործը, եթե յուրաքանչյուրն աներ իր գործը եւ քիչ մտածեր, թե մեզ Եվրախորհրդում ինչպես կվերաբերվեն, երեւի Եվրախորհրդում նման խնդիր չէր առաջանա: Մենք պետք է մտածենք մեր երկրի, մեր հասարակության կայունության, ներքին մթնոլորտի մասին եւ ոչ թե այն մասին, թե մեզ ձայնից կզրկե՞ն, թե՞ ոչ: Եվրախորհրդի մոտեցումը ես այսպես եմ հասկանում. մեզ ասում են` չե՞ք ուզում գունավոր հեղափոխվել, մենք ձեզ ձայնից կզրկենք: Եթե ինչ-որ ժամանակ Դավիթ Հարությունյանը չքվեարկի, կարծում եմ, դրանից ողբերգություն չի լինի»: ԼՐԱՑՎԱԾ